Umboðsmaður barna segir slysaskráningar barna í ólestri og kallar eftir úrbótum svo unnt sé að sinna forvörnum. Þriðjungur slysa verður hjá nítján ára og yngri.
Salvör Norðdal, umboðsmaður barna, segir Slysaskrá Íslands úrelta og hún gefi hvorki mynd af eðli né umfangi slysa.
Ég myndi nú ekki segja að fjöldi slysa sé einu sinni á tæru því að gæði slysaskráningarinnar eru ekki nógu góð, það hefur til dæmis ekki verið farið yfir hvort það sé mögulega einhver tvítalning í grunninum því þetta er gömul skráning. Við þurfum bæði að bæta tölfræðina og allt um það hvernig slys eru skráð.
Vegna þess að það er ófrosvaranlegt að við höfum ekki upplýsingar um það hver slys eru á börnum og hvers vegna þau verði þannig að við getum bætt úr.
Nýverið skilaði hópur sem farið hefur yfir slysaskrá Íslands minnisblaði til landlæknis og kallaði eftir úrbótum. Salvör tekur undir þetta ákall og segir mjög brýnt að bætt verði úr, því slys á börnum séu algeng og almennilegar upplýsingar þurfi að liggja fyrir svo hægt sé að sinna forvörnum og fræðslu. Liggja þurfi fyrir með hvað hætti slys verði, og hvort að ákveðnar vörur séu að valda slysum. Hún segir núverandi skráningar undirstrika þörfina.
Ja við vitum eitt og annað ef við förum að grafast fyrir um það. Það kemur tildæmis fram í slysaskrá Íslands að um þriðjungur slysa árið 2019 eru á aldurshópnum undir nítján ára og það bendir til þess að það eru ansi mörg slys sem börn verða fyrir.
Slysaskráningar barna eru í ólestri að sögn umboðsmanns barna. Hún kallar eftir úrbótum svo unnt sé að sinna forvörnum en þriðjungur slysa verður hjá nítján ára og yngri.